Sīkrags
Sīkrags (lībiešu: Sīkrõg) ir ciems Talsu novada Kolkas pagastā, Irbes šauruma krastā. Izvietojies pie Ķikana ietekas jūrā starp autoceļu P124 un krastu 26 km no pagasta centra Kolkas, 53 km no novada centra Talsiem un 171 km no Rīgas. Sīkraga ciems ir valsts nozīmes pilsētbūvniecības piemineklis. Tas atrodas Slīteres nacionālā parka neitrālajā zonā. Ciema rietumu malā atrodas Sīkragciema bāka.